Kim Jong-un fersket under antirøyke-kampanje
Den omstridte Kim Jong-un har lenge vært kjent for sin avhengighet til tobakk, men flere koreanske medier, deriblant Korea Herald, skal den siste tiden ha spekulert i om han hadde sluttet. Jong-un hadde nemlig ikke blitt avbildet med en sigarett i hånden på nærmere to måneder. De spekulasjonene står nå for fall, da statlig media publiserte et bilde av lederen under et besøk på Mangyingdae children's camp i hovedstaden Pyongyang denne uken. Se bildene: Slik er livet EGENTLIG i Nord-Korea Bildet viser en smilende Kim Jong-un med en rykende sigarett i hånde. Det kan dermed se ut til at lederen ikke er nevneverdig opptatt av å fremstå som et forbilde for landets unge, ei heller at han selv blir påvirket av landets massive kampanje for å legge tobakken bort.I 2014 anslo World Health Organization at 43,9 prosent av nordkoreanske menn røyke, noe som er en betydelig andel av befolkningen i forhold til andre land. Ekspert om lederen: – Han er hensynsløs Ifølge Washington Post røyker omtrent 20 prosent av amerikanske menn og 15 prosent av amerikanske kvinner. Det er derimot nærmest ingen kvinner som røyker i det regimestyrte landet. SE BILDENE: Dette er Kims hemmelige fangeleirer Dette har gjort at nordkoreanske myndigheter har satt igang en massiv kampanje for å få befolkningen til å stumpe røyken. Ifølge Korean Herald har det blant annet blitt opprettet egne forskningssentre i de store byene, og kampanjen tilbyr også rådgivning for røykere og medisiner for røykerelaterte plager.
Han er rett i målgruppen for landets store antirøyke-kampanje, men Nord-Koreas øverste leder ser ingen grunn til selv å stumpe sigaretten.